Erdo‘g‘on Putin bilan Asad haqidagi suhbati tafsilotlarini oshkor qildi

Turkiya prezidenti Rajab Toyyib Erdo‘g‘on Rossiya prezidenti Vladimir Putin bilan muzokaralar tafsilotlarini oshkor qildi, deb yozadi “Gazeta.ru”. Suhbat chog‘ida Rossiya davlat rahbari Turkiya yetakchisiga o‘zining Suriya prezidenti Bashar Asadga munosabati haqida gapirib bergan edi.

Erdo‘g‘onning so‘zlariga ko‘ra, Putin unga Suriya yetakchisining shaxsan tarafdori emasligini aytgan.
“Erdo‘g‘on, meni noto‘g‘ri tushunma, men Asadning tarafdori emas, men uning advokati emasman”, — deya Turkiya prezidenti Putinning suhbat chog‘idagi gaplaridan iqtibos keltirdi.
Bundan tashqari, Erdo‘g‘on qo‘shimcha qilishicha, Suriyada ba’zi hodisalar yuz beryapti, ammo ular haqida “Putin biz bilan bo‘lisha olmaydi”.